जिला अस्पताल के एंटी रेट्रो वायरल ट्रीटमेंट के लिंक सेंटर में बरेली के अलावा पीलीभीत, बदायूं, शाहजहांपुर के एचआईवी संक्रमित मरीज भी दवा लेने पहुंचते हैं लेकिन यहां सीडी 4 सेल और एचआईवी की जांच का कोई इंतजाम नहीं है। इसके लिए मरीजों को लखनऊ ही जाना होता है। लिंक सेंटर की कोआर्डिनेटर राखी गौतम ने बताया कि एआरटी सेंटर खुल जाने से एचआईवी की जांच यहीं हो सकेगी। वर्तमान में जिले में एचआईवी पॉजिटिव मरीजों की संख्या 80 है। फिलहाल राज्य एड्स नियंत्रण सोसाइटी की तरफ से स्थापित लिंक सेंटर के माध्यम से एचआईवी पॉजिटिव मरीजों को केवल दवा का वितरण होता है। अब सात, आठ और नौ नंबर कमरे को मिलाकर एआरटी सेंटर बनाने का प्रस्ताव है।